
þá er Höfða-þórðr bjó at Höfða á Höfða- 
strönd, er þórðarhöfði er við kendr, var Hrolleifr 
í kaupferðum milli Noregs ok Íslands, er Hrol- 
leifshöfði tekr nafn af. Með honum kom út 
sá maðr, er þórir hét; hann var talinn með 
betri mönnum þót beiðinn væri; hann var mikill 
ok sterkr ok harðr í máli við hvern, sem í 
hlut átti; því hafði hann auknefni ok var kallaðr 
Þórir hastr; hann átti þræl einn, er Skarfr 
hét; þó segir, at hann bafi verit mörgum frjáls. 
um betri, því at hann hafði heitit því, at svíkja 
aldrei sinn lánardrottinn; hann var svo frár sem 
hestr ok framar skyggn öðrum mönnum. þórir 
fékk sér hest ok reið til Höfða, því at þeir 
voru vinir, þórðr ok hann, ok tók þórðr vel 
við honum.  þórir Jét á 'sér finna sem hann 
mundi staðfestast hér, ok spurði hvort land væri 
ónumit; þar var þá numin Öll Höfðaströnd 

fram til jökla. þórðr hét maðr er bjó á Hofi 
á Höfðaströnd; þar var mikit blóthof; þeir þórðr 
vora vinir ok fylgdust jafnan at einu máli; 
þeir voru héraðshöfðingjar ok Þþorfinnr stafr á 
Stafshóli ok Hreiðar á Brúarlandi. þeir höfðu 
deilt um Tungufjallit í dalnum. þorfinnr var 
þá við aldr mjök, er bér var komit sögunni. 
Hann átti dóttur, er Hallbera hét; hún var 
kvenkostr góðr; svo er sagt, at hennar kven- 
dygðir hafi bætt um fyrir nafninu. Svo segir 
söguskáldit, at abbadís Hallbera, er fyrst var 
á Reynistað, ok Jörundr biskup vígði, hafi 
verit komin af þessari Hallberu. þeir þórðar 


riðu með þóri hast at Stafsbóli, ok báðu Hall- 


beru til banda honum; varð þat auðsótt at 
hann fengi hennar.  þorfinnr gaf dóttur sinni 
land allt til merkja þeira, er hann til tók. 
Hafði þorfinnr látit gjöra þar býli lítit, er 
hann kallaði Gröf; tók þat nafn af gröf þeiri, 
er þar er á milli melanna; úr gröfinni fellr 
bæarlækrinn í Gröf.  þórir gjörðist umfangs- 
mikill; hann smíðaði bæ í Gröf stóran ok 
sterkan. Svo er sagt, at hann hafi verit vel- 
sýndr maðr í þær mundir. þá voru víða 
landbúar í Hólum, sumir meinlausir við mennskt 
fólk, en sumir vondir..Sagtc er at þórir 


ok Bárði birta. - % 


hafi haft vináttu við þetta fólk; er þat eitt til 
merkis, at húskarlar hans veiddu silung í læk 
þeim, er rennr ór gröfinni, því at hann var 
með djúpum pollum, ok jarðbrúm á millum, 
sem enn má sjá. þá bauð hann þeim at skilja 
eftir hálfa veiðina, ok gjörðu þeir þat, enn 
hún var á burtu, er þeir komu aftr. þat annat, 
at þórir kunni at segja fyrir óorðna hluti um 
vetrarfar ok varð hann af því mjök vinsæll 
við héraðsmenn. þórðr ok Hallbera áttu son 
er Bárðr hét; hann var fríðr sýnum ok efni- 
legr, ok er hann var vel vaxinn, kom hann sér 
vel ok var hugljúfi hvers manns; hann var hagr 
vel á skipasmíði ok húsa. Faðir hans lét hann 
smíða skip niðr við Dalsárós, er nú er kallaðr 
Grafarós. þórir hastr sókti jafnan blóthofit. þat 
var einu sinni, at hann lét Bárð son sinn fara 
með sér til höfsins, ok er þeir komu þaðan 
aftr, spyr Þórir son sinn, hvort honum litist 
þat eigi göfuglegir guðir, er hann tilbæði, 
Bárðr mælti: víst eru þeir vel uppreiddir, enn 
þat þykir mér, at þeir mæla eigi, ok þat 
annat, at þeir þurfa yðar klæða með; sýnist 
mér at þeir, er “þá tilbiðja, séu meiri enn 
guðirnir, ok aldrei skal ek á þá trúa, því at 
ek get gjört mér sterkari guði,  þórir spyr, 

hvernig hann geti þat gjört, ok segir hann illa 
tala. Bárðr mælti: ek get trúat á skip, er ek 
smíða, þá er ek fer á sjó, enn á best minn þá 
er ek ríð, á vopn mín er ek vil berjast, á 
klæði mín í votu vetri, því at þetta gjörir mér 
meira gagn, enn guðir yðar.  þórir varð reiðr 
mjök ok sagði hann talaði illmælum móti guð- 
um “þeira, ok lá við, at hann mundi ljósta 
Bárð, ok varð húsfreya at skilja þá. þat var 
eitt sinn at Bárör kom seint heim frá skipa- 
smíðinni; spurði þórir hann at, hví bann færi 
svo seint. —Bárðr sagði sér væri starsýnt á 
sýn þá, er hann sá. þórir spyr, hvar hún 
væri? Hann sagðist hafa sét birtu mikla nærri 
bæ þeira.  þórir segir, at þat væri af tilhlutan 
guða þeira, ok munu þeir ætla at æra þik til 
óhappa.  Bárðr segir þat eigi vera, því at 
aldrei hræðist ek guði þína. Litlu síðar, er 
Bárðr fer heimleiðis frá skipasmíði ok þrællinn 
með honum ok þeir voru komnir mjök heim. 
leiðis, ok var dagr horfinn, þá sá Bárðr enn 
meiri birtu enn áðr; þótti honum, sem eldr 
brynni í loft upp; hann, spurði þrælinn, hvort 
hann sæi birtuna? þrællinn mælti: víst sé ek, 
eðr hví Spyr þú mik at þessu, með því at 
ek er skyggnari. Bárðr segir: sér þú bæinn? 


ok Bárði birtu. VÍ 


Víst sé ek, segir Skarfr, Hvar er birta þessi 
frá bænum? segir Bárðr, Skarfr segir: hún er. 
suðr í túninu fyrir sunnan bæinn; enn er þeir 
koma undir túngarðinn, hvarf birtan þeim. 
þeir gengu til bæar. þórir spyr enn sem 
fyr, hví hann hafi farit svo seint; eigi er þat 
kyn; þat gjörir þín mikla birta, er þú þykist 
sjá. „Bárðr segir svo vera, ok sá ek hana meiri 
nú enn fyr; sagt getr þú mér faðir, hvernig 
þessi birta kemr til. Karl sagði svo skyldi vera 
er svo sagt, segir hann, at sú villa sé komin í 
norðrlönd, at þeir kasti hinni gömlu trú sinni 
ok at þeir trúi á hinn gamla guð, er þeir 
segja at hafi skapat manninn ok alla hluti; 
önnur villa þeira er meiri, er þeir trúa á son 
hans, er þeir kalla Hvíta-Krist, ok óvinir hans 
deyddu.  Bárðr segir, at þat væri betra at 
trúa á þann, sem manninn hafði skapat, heldr 
enn þann er mennirnir skópu.  þórir segir, at 
slæm trú sé þat, at trúa á þann, er maðr 
hvorki sér né heyrir, enn þó er þat verra, at 
hafa öngan guð sér til árnaðar, enn svo ek hygg 
at þú sért, Bárðr segir þat eigi vera, því at 
ek trúi á sólina: þá er mér er kalt bið ek 
hana at verma mik, enn er hún skín heitt, bið 
ek hana at brenna mik.ekki;.ok<hefi ek hvorki 

frosit né brunnit hértil fyrir hennar fullting. 
þá segir þórir, at: eigi væri Óskjallegt, þót 
hann hefði viðrnefni ok skyldi hann heita Bárðr 
birta. Bárðr kvað sér þat vel líka. Eða hvat 
segir þú Skarfr? segir þórir. Skarfr segir at 
ljós þat, er logi í stofunni sé svo sem skíma 
hjá ljóma þeim, er þeir sáu. þórir segir, at 
hann skyldi heita Skarfr skíma, svo at þeir 
hafi nokkut af birtu þeiri, er þeir sáu. Varð 
nú mikill hlátr í stofunni. Á þessum missirum 
tók þórir sótt ok andaðist, og varð hann harm- 
dauði vinum sínum; eigi er þess getit, hvar 
þórir hafi. heygðr verit, enn sumir segja, at 
hann liggi í hól þeim, er við hann er kendr 
ok kallaðr Hastr, enn nú Hestr. Bárðr tók 
við búi í Gröf; bann kvongaðist ok hafði gott 
bú, ok var hann ör á fé; aldrei blótaði hann 
goð ok eigi galt hann til hofsins. Nokkrum 
vetrum síðar var boðuð kristni á Íslandi, sem 
segir í Njálu um útkomu þangbrands; stóðu 
sumir fast á móti, enn sumir gáfu upp trú sína 
ok tóku við kristni, enn er þessi kristna trú 
kom þar í sveitir, varð Bárðr fyrstr og móðir 
hans ok heimamenn við trú at taka ok létu 
skíra sik. Um þau misseri, fluttu norskir menn 
út líkneski, ok seldu þeim, er, við. kristni tóku, 


ok Bárði birtu. a) 


ok létu þau í kirkjur ok svefnstofur, Enn er 
Bárðr fékk eitt þeira, segir Skarfr, at hann 
skyldi eigi hafa tekit skírn, hefði hann séð 
hvernig farit væri með guð þann, er hann 
skyldi trúa á.  Bárðr smíðaði kirkju í Gröf 
fyrir sunnan bæinn, er hann sá birtuna; hann 
vandaði vel kirkjusmíðit, ok lét krossmark upp 
yfir kórdyr. Enn er Bárðr lét þar syngja tíðir, 
var þrællinn mjök teygðr upp á krossmarkit, 
ok blendinn þótti þeim hann í trúarbrögðum. 
Skarfr var jafnan fyrstr á ferli af heimamönn- 
um Bárðar. Sá atburðr var orðinn einn morg- 
un, at kirkja Bárðar var brunnin til kaldra 
kola. þrællinn sá þetta ok gekk til skála ok 
“sagði Bárði. Bárðr varð fár við, ok kvað 
valdit hafa vonda landbúa. Hann lét slökkva 
eldinn ok bera ösku. burt; enn er þetta var 
gjört, fann Skarfr krossmarkit óbrunnit. Hann 
hljóp með þat til Bárðar, ok sagði honum, 
at kröftugan guð ætti hann, er hann brynni 
eigi í eldi, ok fróðlegt væri at vita, hvort þórir 
hefði átt svo kröftuga guði. Gengu menn til 
náða um kvöldit, enn erloka átti húsum, fannst 
Skarfr hvergi. Skarfr tók á rás um nóttina 
ok út at Hofi; hann gekk kringum allar bæinn; 
enn er hann sá, at lokat, var húsum, gekk hann 

at hofinu; þat var í landnorðr frá bænum. Hann 
lagði eld í hofit ok fór svo leið sína með 
skyndi heim til Grafar; enn um morguninn, er 
fólk stóð upp á Hofi, var goðahúsit brunnit 
með þeim goðum, er þar voru inni. þetta 
spurðist fljótt um héraðit ok þótti hinn mesti 
skaði; því at hofit var ríkt af silfri og skrúða, 
er guðirnir voru prýddir með. Enn er Bárðr 
í Gröf heyrði þat, spurði hann þrælinn, hvort 
hann væri valdr at skaða? Hann kvað þat satt 
vera, ok bað Bárð at vera sértrúan. Svo skal 
vera, segir Bárðr. Nú skal ek aldrei trúa, 
nema á guð þinn, segir þrællinn, því at hitt 
„ hafa verit svikulir guðir, er þeir gátu ekki 
forðat sér úr eldinum. þá var orðinn gamall 
húsabær í Gröf.  Bárðr hafði efnat niðr við í 
skála sinn; þennan við tók hann ok smíðaði 
kirkju at nýu, ok sagði, at framar bæri at 
byggja guðshús, sem sálunni viðkæmi, enn húsa- 
bæ; hann vandaði kirkjusmíðit betr enn fyr ok 
lét stökkva vígðu vatni um gólfit og kirkju- 
garðinn. Enn at endaða kirkjusmíðinn, hélt 
Bárðr veizlu vinum sínum ok gáfu margir kirkj- 
unni til at prýða hana með. Bárðr lagði þá á 
bæinn í Gröf, at hver sem meira hefði við húsa- 
smíði þar, eða gjörði þau prýðilegri enn kirkju 


ok Bárði birtu. li 


sína, er hann sagðist láta helga Jakob postula, 
þá skyldi bærinn uppbrenna, enn um nóttina 
eftir lét Bárðr illa í svefni. Kona hans vakti 
hann ok spurði hann at draum hans. Hann sagði 
sik dreymt hafa landbúamann eða konu, er 
reiðulega hefði til sín talat ok sagt: illa 
gjörðir þú, Bárðr, er þú lagðir á bæinn, er 
vinr vor átti, ok lagðir önga bót við. Nú má 
ek segja þér, at aldrei skalt þú vor vinr vera, 
enn standa munu álög þín, enn leggja mun 
ek bót við, ef þeir menn, er bæinn eiga, fá 
þau fjögur meðöl í hús sín, er elda hindra. 
Aldrei skaltu þar veiða, er húskarlar föður þíns 
veiddu, ellegar skaltu sjá missmíði á högum 
þínum. þeir menn, er komu eftir Bárð, létu 
gjöra tvö hús laus við bæinn, er þeir lögðu í 
fjárhluti sína ok hefir viðhaldist síðan, ok endar 
hér þannig sögu af þóri hast ok Bárði birtu. 

Um þenna þátt er sama að segja og 
sögu Hrana hrings, enn hann stendr á buki 
henni að því er til efnisins kemr. 

